**Davlat organlari va tashkilotlarining jismoniy va yuridik shaxslar nomiga yo‘llanuvchi pochta jo‘natmalarini “O‘zbekiston pochtasi” AJ tomonidan yagona milliy tizimidan foydalangan holda pochta aloqasi ob’yektlari tarmog‘i orqali yetkazib berish to‘g‘risida ommaviy**

 **\_\_\_\_ -son ShARTNOMA**

**Toshkent sh. “\_\_\_” \_\_\_\_\_\_\_\_\_\_\_\_\_\_\_\_\_\_\_ 2024 yil**

**“O‘zbekiston pochtasi” AJ** bundan buyon **“Bajaruvchi”** deb ataladigan, Ustav asosida xarakat qiluvchi **Bosh direktor A.N.Fayzullayev** bir tomondan va **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** nomidan, bundan buyon **“Buyurtmachi”** deb ataladigan, \_\_\_\_\_\_\_\_\_\_\_\_\_\_\_ asosida ish yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ikkinchi tomondan mazkur shartnomani quyidagilar haqida tuzdilar va imzoladilar.

 **I. Shartnoma shartlari**

**1.1.** Ushbu shartnomaga binoan “Buyurtmachi” tomonidan yuridik va jismoniy shaxslar nomiga yuboriluvchi xat-xabarlar, shu jumladan, ular tomonidan yo‘llangan murojaatlarga yozilgan javob xatlari, to‘lov xabarnomalari va bildirishnomalar, chaqiruv qog‘ozlari, sud xabarnomalari va protsessual hujjatlar, davlat xizmatlarini ko‘rsatishning natijalari, ma'muriy huquqbuzarlik sodir etganlik uchun jarimaga tortish to‘g‘risidagi qarorlarni va boshqa yuridik xujjatlarni (keyingi o‘rinlarda – pochta jo‘natmalari deb ataladi) elektron shaklda yagona milliy tizm orqali taqdim etishni, ushbu pochta jo‘natmalarda oluvchilarning manzil rekvizitlarini O‘zbekiston Respublikasi Adliya vazirligi tomonidan 2011- yil 18-aprelda 2219-son bilan ro‘yxatdan o‘tkazilgan Pochta aloqasi xizmatlarini ko‘rsatish qoidalari (keyingi o‘rinlarda - Pochta aloqasi xizmatlarini ko‘rsatish qoidalari deb yuritiladi)da belgilangan tartibda ko‘rsatilishini, elektron shaklda kelib tushgan pochta jo‘natmalarini qog‘oz ko‘rinishida chop etish, uni konvertga joylashtirish va oluvchilarga yetkazib berish xizmatlari uchun haq to‘lash majburiyatini oladi.

**1.2.** “Bajaruvchi” Yagona milliy tizimdan elektron shaklda kelib tushgan pochta jo‘natmalarini oluvchining manziliga yaqin bo‘lgan pochta aloqasi bog‘lamasida qog‘oz ko‘rinishida chop etib, uni maxsus konvertga joylashtirgan holda oluvchilarga belgilangan nazorat muddatlarida yetkazib berishni, pochta jo‘natmalari yetkazib berilganligi yoki yetkazib berilmaganligi sabablari va boshqa ma’lumotlarni muntazam ravishda Yagona milliy tizimga kiritilib borilishini o‘z zimmasiga oladi.

**II. Tomonlar huquqi va majburiyatlari**

**2.1. “Buyurtmachi”ning huquqlari:**

“Bajaruvchi”dan pochta jo‘natmalarini belgilangan nazorat muddatlarida oluvchilarga yetkazib berishni;

har oyda jo‘natilgan va yetkazib berilgan, shuningdek oluvchilarga ma’lum bir sabablarga ko‘ra yetkazib berilmagan pochta jo‘natmalar bo‘yicha hisobotlarni o‘z vaqtida taqdim etishni;

pochta jo‘natmalari yetkazib berilganligi yoki berilmaganligi to‘g‘risida ma’lumotlarni Yagona milliy tizimga o‘z vaqtida kiritilib borilishini talab qilish.

**2.2. “Buyurtmachi”ning majburiyatlari:**

“Bajaruvchi”ga pochta jo‘natmalarini O‘zbekiston Respublikasi Vazirlar Mahkamasi tomonidan 2020 yil 9 oktyabrdagi 637-son qarori bilan tasdiqlangan Nizomga asosan yuborish;

pochta jo‘natmalarida oluvchilarning manzil rekvizitlari to‘liq yozish;

“Bajaruvchi”ning xizmati uchun to‘lovlarni o‘z vaqtida amalga oshirish;

 xar oyda bajarilgan ishlar to‘g‘risidagi dalolatnoma va hisob-fakturani “Bajaruvchi” tomonidan topshirilgan vaqtdan boshlab 5 ish kuni ichida imzolash va ushbu hujjatlarning bir nusxasini “Bajaruvchi”ga qaytarish;

agar bajarilgan ishlar to‘g‘risidagi dalolatnoma va hisob-fakturaga e’tirozlar mavjud bo‘lsa, uning sabablarini ko‘rsatgan holda “Bajaruvchi”ga 5 ish kuni ichida qaytaradi. Aks holda, dalolatnoma qabul qilingan va xizmat ko‘rsatilgan deb hisoblanadi.

**2.3.** Buyurtmachining xatosi bilan tizimga elektron shaklda kelib tushgan pochta jo‘natmalari qog‘oz ko‘rinishida chop etilib va (yoxud) konvertga joylashtirilgan, lekin adresatga yetkazib berish uchun aloqa bo‘limiga yuborilmagan taqdirda faqat sarf etilgan xarajatlar “Bajaruvchi”ning kalkulasiyasiga ko‘ra “Buyurtmachi” tomonidan to‘liq qoplab beriladi.

Bunda, Buyurtmachining xatosi bilan pochta jo‘natmalari elektron shaklda tizimga kelib tushganidan so‘ng, “Buyurtmachi” ko‘pi bilan 2 soat ichida “Bajaruvchi”ni xabardor qilishi shart.

**2.4.** Buyurtmachining xatosi bilan tizimga elektron shaklda kelib tushgan pochta jo‘natmalari qog‘oz ko‘rinishida chop etilib, (yoxud) konvertga joylashtirilgan hamda adresatga yetkazib berish uchun aloqa bo‘limiga yuborilgan taqdirda “Buyurtmachi” tomonidan to‘lov shartnomada ko‘rsatilgan narxda to‘liq amalga oshiriladi.

**2.5. “Bajaruvchi”ning huquqlari:**

 “Buyurtmachi”dan ushbu shartnomada belgilangan tartibda va miqdorda taqdim etilgan xizmatlar uchun to‘lov va yakuniy hisob-kitoblarni amalga oshirishni talab qilish;

pochta jo‘natmalarni yetkazib berish uchun zarur bo‘lgan manzil ma’lumotlari yetarli bo‘lmagan yoki noto‘g‘ri ko‘rsatilgan taqdirda “Buyurtmachi”dan pochta jo‘natmalarini qabul qilishdan bosh tortish (Pochta aloqasi xizmatlarini ko‘rsatish qoidalarining 83-bandi);

 agar pochta jo‘natmasida ko‘rsatilgan manzil rekvizitlarga binoan oluvchining shaxsan o‘ziga topshirishning ilojisi bo‘lmasa, u holda oluvchining voyaga yetgan oila a’zolariga topshirish.

**2.6. “Bajaruvchi”ning majburiyatlari:**

O‘zbekiston Respublikasi Vazirlar Mahkamasi tomonidan 2020 yil 9 oktyabrdagi 637-son qarori bilan tasdiqlangan Nizomga asosan pochta jo‘natmalarini qabul qilish;

pochta jo‘natmalari Yagona milliy tizimga soat 12:00 gacha kelib tushgan taqdirda, shu kunning o‘zida chop etib, tegishli manzillar bo‘yicha yuborish, soat 12:00 dan keyin yoki dam olish va bayram kunlari kelib tushgan taqdirda, keyingi ish kuni chop etib, tegishli manzillarga yuborish;

pochta jo‘natmalarini oluvchilarga belgilangan nazorat muddatlarida, jumladan Qoraqalpog‘iston Respublikasi va viloyatlar markazlari hamda Toshkent shahrida – D+2 kun, Qoraqalpog‘iston Respublikasi va viloyatlardagi tuman (shahar) markazlarida – D+3 kun, Boshqa aholi yashash punktlarida – D+4 kun ichida yetkazib berish *(D-pochta jo‘natmalarni Yagona milliy tizim orqali qabul qilingan kun, nazorat muddatlariga dam olish va bayram kunlari kirmaydi)*;

 har oyda jo‘natilgan va yetkazib berilgan, shuningdek oluvchilarga ma’lum bir sabablarga ko‘ra yetkazib berilmagan va qaytarilgan pochta jo‘natmalar bo‘yicha hisobotlarni o‘z vaqtida “Buyurtmachi”ga taqdim etish;

 hisobot oyidan keyingi oyning 10-sanasigacha bajarilgan ishlar to‘g‘risidagi dalolatnoma va hisob-fakturani “Buyurtmachi”ga taqdim etish;

 Yagona milliy tizimga pochta jo‘natmalarni yetkazib berilganligi yoki yetkazib bermaganligi to‘g‘risida ma’lumotlarning o‘z vaqtida kiritib borish;

 oluvchi yoki oilaning katta yoshdagi a’zolari bo‘lmaganligi sababli ko‘rsatilgan pochta jo‘natmalarini topshirishning imkoni bo‘lmaganda abonent pochta qutichasiga yoki abonent pochta qutisi bo‘lmagan taqdirda oluvchining eshigiga 22-shakl xabarnomani qoldirish (Ushbu xabarnoma pochta jo‘natmalarini olish uchun pochta aloqasi ob’ektiga oluvchini taklif etish maqsadida qoldiriladi);

 oluvchi 22-shakl xabarnomasiga asosan pochta aloqasi obyektiga kelmagan taqdirda, o‘n kun muddat davomida pochta aloqasi obyektida saqlanadi. Agar o‘n kun muddat ichida oluvchi pochta jo‘natmasini olish uchun pochta aloqasi obyektiga kelmasa, pochta jo‘natmasi yetkazib berilmaganlik sababi ko‘rsatilgan holda tizim orqali buyurtmachiga qaytariladi.

Pochta jo‘natmalarini oluvchilarga yetkazib berishning imkoniyati bo‘lmagan hollarda yetkazib berilmaganlik sabablarini ko‘rsatgan holda 20-shakl ma’lumotnomani rasmiylashtirish:

 1 – oluvchi vafot etgan;

 2 – oluvchi (oilasi) ko‘rsatilgan manzil bo‘yicha yashamaydi yoki vaqtincha yashamaydi;

3 – manzil to‘liq (uyning raqami, aholi punkti, ko‘cha nomi va boshqalar) ko‘rsatilmagan;

4 – oluvchi pochta jo‘natmasini olishdan voz kechdi;

5 – oluvchi uyida bo‘lmagan, uyiga xabarnoma qoldirilgan, pochta jo‘natmasini olish uchun pochta aloqasi ob’ektiga kelmagan.

6 – ko‘rsatilgan manzil aniqlanmadi;

7 – ko‘rsatilgan manzil bo‘yicha korxona topilmadi.

Qog‘oz ko‘rinishida chop etilgan pochta jo‘natmalarni qabul qiluvchilarga yetkazib berishning imkoniyati bo‘lmagan hollarda pochta jo‘natmalari pochta aloqasi bog‘lamasida olti oy davomida saqlanadi.

Saqlash muddati tugaganidan so‘ng hujjatlar ularni jo‘natgan korxonalar, muassasalar va tashkilotlarning talablariga binoan qaytariladi, talab qilib olinmagan xat-xabarlar va hujjatlar tegishli dalolatnoma tuzilib, yo‘q qilinadi.

“Buyurtmachi” tomonidan elektron shaklda yuborilgan pochta jo‘natmalari qachon va kimga topshirilganligi yoki topshirilmaganligi sabablari hamda pochta jo‘natmalarining elektron shakldagi ma'lumotlari Yagona milliy tizimda bir yil davomida saqlanadi. Tizimda saqlash muddati tugaganidan so‘ng ushbu pochta jo‘natmalarining elektron shakldagi ma’lumotlari dasturiy ravishda arxivlanib, belgilangan muddatda saqlash uchun idoraviy arxivga topshiriladi.

**III. Pochta jo‘natmalari siri**

**3.1.** Bajaruvchi yagona milliy tizimga kelib tushgan pochta jo‘natmalari sirini saqlash majburiyatini oladi.

**3.2.** Yagona milliy tizimga kelib tushgan pochta jo‘natmalarini sirini saqlash maqsadida “Bajaruvchi”ga quyidagilar taqiqlanadi:

boshqa shaxsga pochta jo‘natmalari haqidagi ma’lumotlarni, shuningdek adresatlarning manzillari to‘g‘risidagi ma’lumotlarni oshkor etishi;

pochta jo‘natmalari va ularning mazmuniga (joylanmasiga) doir ma’lumotlarni bilib olishi;

pochta jo‘natmalarining mazmuni (joylanmasi) to‘g‘risida boshqa shaxsni xabardor qilishi taqiqlanadi.

**IV. Tomonlarning o‘zaro aloqalari**

**4.1.** “Buyurtmachi” pochta jo‘natmalarini oluvchining manzil rekvizitlari yozilgan
103-shakl ro‘yxat asosida Yagona milliy tizimi orqali yuboradi.

**4.2.** “Bajaruvchi” Yagona milliy tizimga elektron shaklda kelib tushgan pochta jo‘natmalarini qog‘oz ko‘rinishda chop etadi, uni maxsus konvertga joylashtiradi va oluvchiga yetkazib beradi.

**4.3.** Pochta jo‘natmasida oluvchining manzil rekvizitlari “Pochta aloqasi xizmatlarini ko‘rsatish” Qoidalarining 83-bandi talablariga muvofiq bo‘lishi va quyidagilarni o‘z ichiga olishi kerak:

- oluvchining nomi (jismoniy shaxslar uchun – familiyasi, ismi, otasining ismi, yuridik shaxslar uchun – yuridik shaxsning to‘liq nomi);

- viloyat nomi;

- tuman nomi;

- ko‘chaning nomi, uy raqami, xonadon raqami;

- pochta indeksi.

Manzilda qisqartirilgan nomlar, shuningdek manzilga doir bo‘lmagan belgilar bo‘lmasligi kerak.

**4.4.** Pochta jo‘natmasini oluvchiga imkon qadar yetkazib berilishini ta’minlash maqsadida “Buyurtmachi” ixtiyoriy ravishda oluvchining manzil rekvizitlariga uning telefon raqamini ham ko‘rsatishi mumkin.

**4.5.** “Buyurtmachi” manzil rekvizitlarining to‘g‘ri yozilganligiga javobgar.

**4.6.** Pochta jo‘natmalarini qabul qiluvchilarga qayta yetkazib berish jarayonida yangi
103-sh. ro‘yxat tuziladi va “Buyurtmachi”ning birinchi 103-sh. ro‘yxatida belgi qo‘yiladi, belgilangan tariflarga muvofiq haq to‘lanadi.

**V. Narxlar va to‘lash tartiblari**

**5.1.** Shartnomaning summasi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ so‘mni tashkil qiladi.

|  |  |  |  |  |
| --- | --- | --- | --- | --- |
| T/r | Xizmatning nomi | Miqdori | Narxi QQS bilan | Jami QQS bilan |
| 1. | Pochta jo‘natmalarini qog‘oz ko‘rinishida chop etish, uni konvertga joylashtirish va oluvchilarga yetkazib berish (uch dona bosma varaq) |  |  |  |

 Mazkur narx (tarif)lar bo‘yicha ma’lumotlar bilan “Bajaruvchi”ning [www.uz.post](http://www.uz.post) rasmiy veb-sayti orqali batafsil tanishish mumkin.

**5.2.** Agar bosma varaq soni uchdan ko‘p bo‘lsa, keyingi har bir varaq uchun 400 so‘m qo‘shiladi.

Mazkur narx (tarif)lar bo‘yicha ma’lumotlar bilan “Bajaruvchi”ning [www.uz.post](http://www.uz.post) rasmiy veb-sayti orqali batafsil tanishish mumkin.

**5.3.** “Buyurtmachi” ushbu shartnoma tuzilgan kundan boshlab, 10 (o‘n) ish kuni davomida “Bajaruvchi”ning hisob-raqamiga shartnoma summasining \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_30 foiz miqdorida oldindan to‘lovni amalga oshiradi.

**5.4.** “Bajaruvchi” har oyning 10-sanasiga qadar “Buyurtmachi”ga bajarilgan ishlar to‘g‘risidagi dalolatnoma va hisob-fakturani taqdim etadi.

**5.5.** Ko‘rsatilgan xizmatlar uchun to‘lov bajarilgan ishlar to‘g‘risidagi dalolatnoma va hisob-fakturasi taqdim etilgandan so‘ng “Buyurtmachi” tomonidan 10 ish kuni ichida amalga oshiriladi.

**5.6.** “Bajaruvchi”ning aybi bilan xizmatlarni ko‘rsatish imkoni bo‘lmasa “Bajaruvchi” oldindan to‘langan mablag‘ni qaytarib berishni o‘z zimmasiga oladi.

**5.7.** “Buyurtmachi” taqdim etilgan bajarilgan ishlar to‘g‘risidagi dalolatnoma va hisob-fakturani
5 ish kuni ichida imzolashi yoki imzolashni asosli rad etishi kerak.

**5.8.** “Bajaruvchi” “Buyurtmachi”dan bajarilgan ishlar to‘g‘risidagi dalolatnomaga berilgan e’tirozlarni olgan kunidan boshlab 5 (besh) ish kun ichida ko‘rib chiqadi. Agarda berilgan e’tirozlar bilan rozi bo‘lsa “Bajaruvchi” taqdim etgan e’tirozlarni inobatga olgan holda, bajarilgan ishlar to‘g‘risida dalolatnomani tayyorlaydi va “Buyurtmachi”ga taqdim etadi.

**5.9.** Agar “Bajaruvchi” taqdim etilgan e’tirozlarga rozi bo‘lmasa, har bir Tomonning vakillaridan iborat bo‘lgan ishchi gurux tuziladi va ular 5 (besh) ish kuni ichida har bir Tomondan bajarilgan ishlar to‘g‘risidagi malumotlarni o‘rganib chiqishi lozim. O‘rganish natijasiga ko‘ra har ikki tomon uchun bajarilishi lozim bo‘lgan yakuniy hulosa chiqariladi.

**5.10.** Bajarilgan ishlar to‘g‘risidagi dalolatnoma va hisob - faktura imzolangandan so‘ng, “Buyurtmachi” 10 (o‘n) ish kuni ichida “Bajaruvchi” bilan o‘zaro hisob - kitoblarni amalga oshiradi.

**5.11.** “Bajaruvchi” tomonidan ko‘rsatiladigan xizmatlarning tasdiqlanadigan narxlari (tariflari) o‘zgargan taqdirda “Bajaruvchi” tomonidan mazkur qaror kuchga kirguniga qadar o‘n besh kundan kechiktirmay ommaviy axborot vositalarida hamda o‘z rasmiy veb-saytlarida e'lon qilinadi. Bunday hollarda Tomonlar ushbu shartnomaga qo‘shimcha kelishuv tuzadilar.

**5.12.** Ko‘rsatilgan xizmatlar uchun mazkur shartnomaning 5.1-bandida belgilangan summadan oshgan summani “Buyurtmachi”“Bajaruvchi”ga to‘lab berish majburiyatini oladi.

**VI. Shartnomaning bajarilishi, o‘zgartirilishi va bekor qilinishi**

**6.1.** Shartnomaning shartlari O‘zbekiston Respublikasi qonunchiligi talablariga muvofiq ravishda rasmiylashtirilishi kerak. Tomonlar o‘z zimmalariga olgan barcha majburiyatlarning bajarilishini ta’minlagan taqdirda, shartnoma bajarilgan deb hisoblanadi.

**6.2.** Fuqarolik kodeksida, boshqa qonunlarda yoki mazkur shartnomada boshqacha tartib nazarda tutilgan bo‘lmasa, shartnoma taraflarning kelishuviga muvofiq o‘zgartirilishi va bekor qilinishi mumkin.

Taraflardan birining talabi bilan shartnoma sud tomonidan faqat quyidagi hollarda o‘zgartirilishi yoki bekor qilinishi mumkin:

a) ikkinchi taraf shartnomani jiddiy ravishda buzsa;

b) Fuqarolik Kodeksi, boshqa qonunlar va shartnomada nazarda tutilgan o‘zga hollarda.

Taraflardan birining shartnomani buzishi ikkinchi tarafga u shartnoma tuzishda umid qilishga haqli bo‘lgan narsadan ko‘p darajada mahrum bo‘ladigan qilib zarar yetkazishi shartnomani jiddiy buzish hisoblanadi.

Bir taraf shartnomani bajarishdan to‘la yoki qisman bosh tortib, qonun yohud taraflarning kelishuvida bunga yo‘l qo‘yilsa, shartnoma tegishlicha bekor qilingan yoki o‘zgartirilgan hisoblanadi.

**6.3.** Shartnomaga kiritilgan o‘zgartirishlar va qo‘shimchalar faqat yozma ravishda tuzilgan va Tomonlarning vakolatli vakillari tomonidan imzolangan taqdirdagina haqiqiy hisoblanadi.

**6.4.** Qonunchilik hujjatlarida belgilangan tartibda shartnomaga kiritilgan barcha o‘zgarish va qo‘shimchalar ushbu shartnomaning ajralmas qismi hisoblanadi.

**6.5.** Shartnoma bo‘yicha majburiyatlarni bajarish sanasi hisob-fakturani taqdim etish sanasi va yetkazib berilgan pochta jo‘natmalarning haqiqiy hajmlari to‘g‘risidagi tegishli oylik solishtirish dalolatnomalarini imzolash sanasi hisoblanadi.

**VII. Korrupsion holatlar**

**7.1.** “Buyurtmachi” ham, uning xodimlari yoki vakillari ham “Bajaruvchi”ning biron bir xodimi yoki vakiliga sovg‘alar va boshqa ko‘ngilochar narsalar, mukofotlar yoki chegirmalar bermaydi (qabul

qilmaydi). Bundan tashqari, na “Buyurtmachi”, na uning xodimlari, vakili ushbu Shartnoma bo‘yicha “Bajaruvchi”ning vakili bo‘lish vakolatiga ega bo‘lmagan har qanday xodimi
bilan, “Bajaruvchi” ham “Byurtmachi”ning vakili bo‘lish vakolatiga ega bo‘lmagan har qanday
xodimi bilan taraflar bir-birini oldindan yozma ravishda xabardor qilmasdan hech qanday Mazkur shartnomaga qo‘shimcha kelishuv tuzmaydilar.

**VIII. Tomonlarning mas’uliyati**

**8.1.** “Buyurtmachi” “Bajaruvchi”ning xizmatlarini o‘z vaqtida, shartnomada belgilangan muddatlarda to‘lash va yakuniy to‘lovning to‘liqligi uchun javobgardir.

“Buyurtmachi” tomonidan “Bajaruvchi”ga, ko‘rsatilgan xizmatlar uchun o‘z vaqtida to‘lovlar amalga oshirilmaganda kechiktirilgan har bir kun uchun kechiktirilgan to‘lov summasining 0,4 foiz miqdorida penya to‘laydi, biroq penya miqdori kechiktirilgan to‘lov miqdorining 50 foizidan oshmasligi kerak.

**8.2.** “Bajaruvchi” “Buyurtmachi”ning oldida pochta jo‘natmasini olish huquqiga ega bo‘lgan oluvchilarga o‘z vaqtida va to‘liq yetkazib berish uchun javobgardir.

“Bajaruvchi”ning xodimlarining aybi bilan pochta jo‘natmalar o‘z vaqtida yetkazib berilmagan taqdirda “Bajaruvchi” “Buyurtmachi”ga har bir kechiktirilgan kun uchun majburiyatning bajarilmagan qismining 0,5% miqdorda penya to‘laydi, biroq bu kechikkan summaning 50 % dan oshmasligi kerak.

**8.3.** Tomonlarning shartnomada nazarda tutilib keyinchalik nizo keltirib chiqargan, shuningdek shartnomada nazarda tutilmagan javobgarliklar, masalalar yoki kelishmovchiliklar O‘zbekiston Respublikasi Fuqarolik kodeksi, Aloqa to‘g‘risida“, “Pochta aloqasi to‘g‘risida”, Xo‘jalik yurituvchi subyektlar faoliyatining shartnomaviy-huquqiy bazasi to‘g‘risida” va “Raqobat to‘g‘risida”gi va boshqa qonunlar hamda Vazirlar Mahkamasining 2020-yil 9- oktabrdagi 637-son qarori bilan tasdiqlangan nizom, Pochta aloqasi xizmatlarini ko‘rsatish qoidalari va boshqa normativ-huquqiy hujjatlar talablariga asosan ko‘rib chiqiladi.

**8.4.** “Bajaruvchi”tizim orqali pochta aloqasi xizmatlarini ko‘rsatishda foydalaniladigan axborot tizimlari va axborot resurslarining axborot xavfsizligini, tizimda shaxsga doir ma'lumotlar, shuningdek, pochta jo‘natmalaridagi ma'lumotlarning muhofaza qilinishini ta’minlaydi.

Yagona milliy tizimda saqlanadigan pochta jo‘natmalaridan faqat ularni yuborgan “Buyurtmachi”ning, shuningdek, qabul qiluvchining roziligi bilan ushbu pochta jo‘natmalariga ishlov berish, ularni yuborish va olish uchun foydalaniladi, bundan qonunchilik hujjatlarida belgilangan holatlar mustasno.

**IX. Fors-major**

**9.1.** Agar ushbu shartnoma bo‘yicha majburiyatlar qisman yoki to‘liq bajarilmasligi tabiat xodisalari va boshqa yengib bo‘lmaydigan kuch (fors major) holatlari (zilzila, suv toshqini, yong‘in, sel, do‘l, jala va boshqa tabiiy ofatlar) natijasida kelib chiqsa va agar bu holatlar ushbu shartnomaning bajarilishiga bevosita ta’sir etsa, tomonlar bunday bajarmaslik uchun javobgarlikdan ozod etiladilar.

Mazkur shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek, ushbu holatlar yuzaga keltirgan vaqtga mutanosib ravishda uzaytiriladi.

**9.2.** Fors-major holati mavjud bo‘lgan tomon 3 kun ichida boshqa tomonni fors-major xolati boshlangan muddatlarni ko‘rsatgan holda yozma ravishda aloqa vositalari (telefon raqami, ijtimoiy tarmoqdagi profillar va rasmiy sahifalar) orqali ogohlantirishi lozim.

**X. Munozaralarni hal qilish**

**10.1.** Shartnomani bajarish, o‘zgartirish va bekor qilish paytida Tomonlar o‘rtasida yuzaga kelgan nizolar, shuningdek yetkazilgan zararni qoplash, odatda muzokaralar yo‘li bilan hal etiladi.

**10.2.** Pochta aloqasi xizmatlari ko‘rsatish bo‘yicha majburiyatlar bajarilmagan yoki lozim darajada bajarilmagan taqdirda “Buyurtmachi” “Bajaruvchiga” talabnoma taqdim etishga, shu jumladan yetkazilgan zararning o‘rni qonunchilikka asosan qoplanishini talab qilishga haqli.

Pochta jo‘natmalari topshirilmaganligi, o‘z vaqtida yetkazib berilmaganligi yoki yo‘qotilganligi, buzilganligi (shikastlanganligi) to‘g‘risidagi talabnomalar, shu jumladan pochta jo‘natmalarini qidirish arizalari pochta jo‘natmalari topshirilgan kundan e'tiboran olti oy davomida taqdim etiladi.

“Bajaruvchi” da’voni qondirishdan bosh tortganida yoki da’voni qisman qondirganda yoki “Bajaruvchi” da’voni ko‘rib chiqish uchun belgilangan muddatlarda javob olinmagan hollarda, “Buyurtmachi” sudga da’vo qilish huquqiga ega bo‘ladi.

Tomonlar o‘rtasida yuzaga kelgan kelishmovchiliklar va nizolar O‘zbekiston Respublikasi qonunchiligida belgilangan tartibda Toshkent tumanlararo Iqtisodiy sudi orqali hal qilinadi.

**XI. Yakuniy qoidalar**

**11.1.** Mazkur shartnoma “Tomonlar”ning vakolatli shaxslari imzolagan kundan boshlab kuchga kiradi va 20\_\_\_ yil “\_\_\_” \_\_\_\_\_\_\_\_\_\_\_\_\_ ga qadar amal qiladi. Tomonlarning hech biri boshqa tomonga ushbu shartnomani bekor qilish to‘g‘risida, shartnomaning muddati tugashidan 30 kun oldin xabar bermasa, uning amal qilish muddati keyingi yillarga uzaytirilgan hisoblanadi.

**11.2.** Shartnoma ikki nusxada, har bir Tomon uchun bittadan nusxada tuziladi. Shartnomaning ikkala nusxasi ham teng yuridik kuchga ega.

**Tomonlarning yuridik manzillari va rekvizitlari**

|  |  |
| --- | --- |
| **“BUYURTMAChI”:** \_\_\_\_\_\_\_\_\_\_\_ | **“BAJARUVChI”:****“O‘ZBEKISTON POCHTASI” AJ**100000, Toshkent sh., Oloy ko‘chasi, 1-uyH/r: 20210000900155266001Bank: AT “Aloqabank” Bosh ofisiBank kodi 00401STIR 200 833 833OKED 53100**Bosh direktor****A.N.Fayzullayev \_\_\_\_\_\_\_\_\_\_** |